**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Trinaeste posebne sjednice Narodne skupštine Republike Srpske,**

**održane 18. i 19. aprila 2024. godine**

Trinaesta posebna sjednica Narodne skupštine Republike Srpske održana je 18. i 19. aprila 2024. godine u Banjoj Luci.

Predsjednik Narodne skupštine Republike Srpske dr Nenad Stevandić otvorio je Trinaestu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Zoran Kokanović, Milan Milaković, Mirsad Duratović, Saša Grbić, Andrea Gajić, Željko Dubravac i Mirjana Orašanin.

Na početku sjednice predsjednik je obavijestio prisutne da će se raditi dok se ne iscrpi dnevni red Trinaeste posebne sjednice Narodne skupštine Republike Srpske, a da će ***dan za glasanje***biti po okončanju rasprave o predloženim tačkama dnevnog reda.

Na osnovu čl. 170 i 171 Poslovnika Narodne skupštine Republike Srpske (u daljem tekstu Poslovnik) sjednica je zakazana na zahtjev narodnih poslanika i Vlade Republike Srpske.

Na osnovu člana 172 stav 1 Poslovnika na Kolegijumu je promijenjen redoslijed razmatranja tačaka predloženog dnevnog reda uz saglasnost predlagača, i to:

* tačka 4 – Prijedlog izbornog zakona Republike Srpske – prijedlog narodnih poslanika razmatrana je kao tačka 6.

Poslanici su usvojili

**DNEVNI RED**

1. Zaključni izvještaj Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine;
2. Prijedlog odluke o sastavu delegacije Narodne skupštine Republike Srpske u Parlamentarnom forumu Republika Srbija – Republika Srpska;
3. Prijedlog zakona o dopunama Zakona o radu – po hitnom postupku;
4. Prijedlog zakona o referendumu i građanskoj inicijativi Republike Srpske – prijedlog narodnih poslanika;
5. Prijedlog zakona o imunitetu Republike Srpske – prijedlog narodnih poslanika;
6. Prijedlog izbornog zakona Republike Srpske – prijedlog narodnih poslanika;

**sa**(prisutno 76, glasalo 76) ***63 glasa za, 2 protiv i 11 poslanika se uzdržalo od glasanja.***

Prešlo se na razmatranje tačaka dnevnog reda.

**Ad – 1: Zaključni izvještaj Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine**

Uvodno izlaganje o ovoj tački dnevnog reda podnio je Viktor Nuždić, direktor Republičkog centra za istraživanje rata, ratnih zločina i traženje nestalih lica.

Predsjednik je zamolio prisutne za minut ćutnje za sve nastradale žrtve u Odbrambeno-otadžbinskom ratu na regiji i lokalitetu Srebrenice.

U poslaničkoj raspravi, učestvovali su: Srđan Mazalica, Ramiz Salkić, Milorad Dodik, predsjednik Republike Srpske, Radovan Višković, predsjednik Vlade Republike Srpske, Nebojša Vukanović, Đorđe Vučinić, Amir Hurtić, Igor Crnadak, Vukota Govedarica, Milanko Mihajilica, Nenad Lalović, Mirela Kajkut Zeljković, Nedeljko Glamočak, Ognjen Vukojević, Igor Žunić, Ranka Perić Romić, Srđan Todorović, Biljana Petković, Ognjen Bodiroga, Dragan Galić, Radislav Dončić, Milan Savanović, Milan Petrović i dr Nenad Stevandić.

Krivi navod ili repliku, imali su: Ramiz Salkić, Nedeljko Glamočak, Srđan Mazalica, Petko Rankić i Nebojša Vukanović.

Klubovi poslanika SNSD, SDS, PDP, DEMOS, SP, NPS, US, Klub za pravdu i red i poslaničke grupe SPS, DNS i NF podnijeli su zaključke.

Zaključena je rasprava.

Završnu riječ o ovoj tački dnevnog reda podnio je Viktor Nuždić, direktor Republičkog centra za istraživanje rata, ratnih zločina i traženje nestalih lica.

*U* ***danu za glasanje***,18. aprila 2024. godine*,* poslanici su pristupili izjašnjavanju o Izvještaju i zaključcima.

**Zaključni izvještaj Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine *usvojen je sa*** (prisutno 76, glasalo 73) ***73 glasa za, nijednim protiv i nijedan poslanik se nije uzdržao od glasanja.***

Zaključci klubova poslanika SNSD, SDS, PDP, DEMOS, SP, NPS, US, Kluba za pravdu i red i poslaničkih grupa SPS, DNS i NF, usvojeni su:

1. Narodna skupština Republike Srpske (u daljem tekstu: Narodna skupština) se upoznala sa Zaključnim izvještajem Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine (u daljem tekstu: Izvještaj Komisije).
2. Narodna skupština konstatuje da će Izvještaj Komisije (u sastavu: Gideon Grajf, predsjednik i članovi Juki Osa, Stiven Mejer, Lorens Frenč, Rodžer V. Bajart, Marija Đurić, Adenrele Šinaba, Đuzepe Zakarija, Valter Manošek i Markus Goldbah) doprinijeti objektivnom i nepristrasnom sagledavanju stradanja svih naroda u srebreničkoj regiji i posebno ističe činjenicu da je Komisija radila u potpuno neutralnim uslovima bez bilo kakvih zahtjeva ili nametanja od strane institucija Republike Srpske ili pak bilo kakvih političkih zahtjeva.
3. Narodna skupština je uvjerena da će jedino cjelovito i istinito sagledavanje ratnih događaja u srebreničkoj regiji, ali i u cijeloj BiH, doprinijeti jačanju povjerenja i tolerancije među narodima u BiH, konačnom pomirenju i suživotu sadašnjih i budućih generacija.
4. Narodna skupština izražava svoj pijetet prema svim žrtvama i njihovim porodicama iz tragičnog sukoba u BiH i osuđuje ratne zločine počinjene na svim stranama.
5. Narodna skupština odbacuje Izvještaj Komisije za istraživanje događaja u i oko Srebrenice od 10. do 19. jula 1995. godine, sačinjen u Banjaluci juna 2004. godine i 15. oktobra 2004. godine i smatra ga netačnim, neprofesionalnim, tendencioznim, špekulativnim, koji je nametnut političkim pritiscima od strane visokog predstavnika Pedija Ešdauna i samim tim sačinjenim neobjektivno i zlonamjerno protiv Srba i Republike Srpske.
6. Narodna skupština ukazuje na činjenicu da je u Izvještaju Komisije utvrđeno da je u periodu od 1992. do 1995. godine, kao posljedica etničkog čišćenja srpskog naroda, ubijeno i stradalo više od 2650 civila, zarobljenih vojnika i pripadnika seoskih straža.
7. Narodna skupština podržava stavove iznesene u Zaključcima Izvještaja Komisije, te potvrđuje da je termin „genocid“ za Srebrenicu netačan i da se ne može prihvatiti i Narodna skupština tu kvalifikaciju trajno odbacuje imajući u vidu da je civilno stanovništvo, odnosno žene, djeca i starci, bezbjedno evakuisano, dok je jedan broj ratnih zarobljenika razmijenjen, tako da je maksimalan broj stradalih pripadnika muslimanske nacionalnosti do 3000.
8. Osuđujemo i smatramo apsolutno nedopustivim i neprihvatljivim postupke ambasadora Zlatka Lagumdžije, stalnog predstavnika BiH pri Ujedinjenim nacijama, koji su usmjereni na pripremu i dostavljanje Prijedloga rezolucije o „genocidu“ u Srebrenici Generalnoj skupštini Ujedinjenih nacija, bez konsultacija i saglasnosti institucija BiH, entiteta i konstitutivnih naroda, s ciljem demonizacije Republike Srpske i srpskog naroda kao genocidnog, te tražimo da srpski član Predsjedništva BiH pokrene proceduru u Predsjedništvu BiH za razrješenje ambasadora Zlatka Lagumdžije, jer ga Republika Srpska i srpski narod odbacuju kao ambasadora BiH.
9. Narodna skupština Republike Srpske konstatuje da je mehanizam spoljne politike BiH urušen i da ambasadori koji se imenuju sa teritorije Republike Srpske moraju poštovati odluke institucija Republike Srpske i da su jedino obavezni da slijede spoljnu politiku BiH koja je zasnovana na Ustavu BiH i isključivo usaglašenim odlukama Predsjedništva BiH.
10. Zadužuju se Ministarstvo za evropske integracije i međunarodnu saradnju i Republički centar za istraživanje rata, ratnih zločina i traženje nestalih lica da nastave aktivnosti koje imaju za cilj prezentovanje rezultata rada i Izvještaja Komisije široj domaćoj i međunarodnoj javnosti.
11. Pozivaju se članovi Predstavničkog doma koji se biraju direktno iz Republike Srpske i delegati Doma naroda koje bira Narodna skupština da ove zaključke upute u raspravu u Parlamentarnu skupštinu BiH.
12. Narodna skupština će sa ovim zaključcima upoznati institucije Republike Srbije kao potpisnika i garanta Dejtonskog mirovnog sporazuma, kao i učesnike Velikog vaskršnjeg sabora Republike Srbije i Republike Srpske.
13. Ovi zaključci stupaju na snagu narednog dana od dana donošenja.

***sa*** (prisutno 73, glasalo 73) ***73 glasa za, nijednim protiv i nijedan poslanik se nije uzdržao od glasanja.***

**Ad – 2: Prijedlog odluke o sastavu delegacije Narodne skupštine Republike Srpske u Parlamentarnom forumu Republika Srbija – Republika Srpska**

Uvodno izlaganje o ovoj tački dnevnog reda podnio je dr Nenad Stevandić, predsjednik Narodne skupštine Republike Srpske.

U poslaničkoj raspravi, učestvovali su: Nebojša Vukanović, Igor Crnadak, Milanko Mihajilica, Đorđe Vučinić, Vukota Govedarica i Slaviša Marković.

Krivi navod ili repliku, imali su: Nedeljko Glamočak, Mirna Savić Banjac, Nebojša Vukanović i Maja Dragojević Stojić.

Zaključena je rasprava.

Završnu riječ o ovoj tački dnevnog reda podnio je dr Nenad Stevandić, predsjednik Narodne skupštine Republike Srpske.

*U* ***danu za glasanje***,18. aprila 2024. godine*,* poslanici su pristupili izjašnjavanju o Prijedlogu odluke.

Odluka o sastavu delegacije Narodne skupštine Republike Srpske u Parlamentarnom forumu Republika Srbija – Republika Srpska, usvojena je

I

            U sastav delegacije Narodne skupštine Republike Srpske u Parlamentarnom forumu Republika Srbija – Republika Srpska biraju se narodni poslanici:

1. Igor Žunić, predsjednik
2. Milan Trninić, zamjenik predsjednika
3. Darko Banjac, član
4. Anja Ljubojević, član
5. Srđan Mazalica, član
6. Maja Dragojević Stojić, član
7. Mirna Savić Banjac, član
8. Suzana Gašić, član
9. Aleksandar Trninić, član
10. Ognjen Kuljić, član i
11. Mirsad Duratović, član.

II

            Ova odluka stupa na snagu danom donošenja, a objaviće se u „Službenom glasniku Republike Srpske“.

***sa*** (prisutno 73, glasalo 73) ***69 glasova za, 4 protiv i nijedan poslanik se nije uzdržao od glasanja.***

**Ad – 3: Prijedlog zakona o dopunama Zakona o radu – po hitnom postupku**

U ime predlagača uvodno izlaganje podnio je Danijel Egić, ministar rada i boračko-invalidske zaštite.

U poslaničkoj raspravi, učestvovali su: Diana Čekić, Tanja Vukomanović, Zagorka Grahovac, Vukota Govedarica, Igor Crnadak, Ognjen Bodiroga, Nebojša Vukanović, Radislav Dončić, Slaviša Marković i Vukota Govedarica.

Krivi navod ili repliku, imali su: Srđan Mazalica, Milan Savanović, Nebojša Vukanović i Igor Crnadak.

Zaključena je rasprava.

Završnu riječ o ovoj tački dnevnog reda podnio je Danijel Egić, ministar rada i boračko-invalidske zaštite.

U***danu za glasanje****,*19. aprila 2024. godine, poslanici su pristupili izjašnjavanju o Prijedlogu odluke i Prijedlogu zakona.

**Odluka o prijevremenom stupanju na snagu *usvojena je sa*** (prisutno 66, glasalo 66) ***61 glasom za, 5 protiv i nijedan poslanik se nije uzdržao od glasanja.***

**Zakon o dopunama Zakona o radu *usvojen je sa*** (prisutno 66, glasalo 65) ***60 glasova za, 5 protiv i nijedan poslanik se nije uzdržao od glasanja.***

**Ad – 4: Prijedlog zakona o referendumu i građanskoj inicijativi Republike Srpske – prijedlog narodnih poslanika**

U ime predlagača uvodno izlaganje podnio je Srđan Mazalica, narodni poslanik.

U poslaničkoj raspravi, učestvovali su: Tomica Stojanović, Nebojša Vukanović, Igor Crnadak i Milanko Mihajilica.

Krivi navod ili repliku, imali su Igor Žunić i Milanko Mihajilica.

Zaključena je rasprava.

Završnu riječ o ovoj tački dnevnog reda podnio je Srđan Mazalica, narodni poslanik.

U***danu za glasanje****,*19. aprila 2024. godine, poslanici su pristupili izjašnjavanju o Prijedlogu zakona.

**Zakon o referendumu i građanskoj inicijativi Republike Srpske *usvojen je sa*** (prisutno 66, glasalo 66) ***51 glasom za, 4 protiv i 11 poslanika se uzdržalo od glasanja.***

**Ad – 5: Prijedlog zakona o imunitetu Republike Srpske – prijedlog narodnih poslanika**

U ime predlagača uvodno izlaganje podnio je dr Nenad Stevandić, predsjednik Narodne skupštine.

U poslaničkoj raspravi, učestvovali su Nebojša Vukanović i Maja Dragojević Stojić.

Krivi navod ili repliku imao je Nebojša Vukanović.

Zaključena je rasprava.

Završnu riječ o ovoj tački dnevnog reda podnio je dr Nenad Stevandić, predsjednik Narodne skupštine.

U***danu za glasanje****,*19. aprila 2024. godine, poslanici su pristupili izjašnjavanju o Prijedlogu zakona.

**Zakon o imunitetu Republike Srpske *usvojen je sa*** (prisutno 66, glasalo 65) ***50 glasova za, 4 protiv i 11 poslanika se uzdržalo od glasanja.***

**Ad – 6: Prijedlog izbornog zakona Republike Srpske – prijedlog narodnih poslanika**

U ime predlagača uvodno izlaganje podnio je Igor Žunić, narodni poslanik.

U poslaničkoj raspravi, učestvovali su: Dragomir Vasić, Tomica Stojanović, Nebojša Vukanović, Vukota Govedarica, Milanko Mihajilica, Ognjen Bodiroga, Maja Dragojević Stojić, Pero Đurić, Radislav Dončić i Đorđe Vučinić.

Zaključena je rasprava.

O ovoj tački dnevnog reda nije bilo završne riječi.

U***danu za glasanje****,*19. aprila 2024. godine, poslanici su pristupili izjašnjavanju o Prijedlogu zakona.

**Izborni zakon Republike Srpske *usvojen je sa*** (prisutno 66, glasalo 66) ***51 glasom za, 11 protiv i 4 poslanika su se uzdržala od glasanja.***

U***danu za glasanje****,*19. aprila 2024. godine, svoje odsustvo su najavili narodni poslanici: Zoran Kokanović, Milan Milaković, Mirsad Duratović, Saša Grbić, Andrea Gajić, Željko Dubravac, Mirjana Orašanin, Milka Savić, Nebojša Drinić, Darko Berjan, Milan Petrović, Nedeljko Glamočak, Tanja Vukomanović, Maja Dragojević Stojić i Slaviša Marković.

Predsjednik je zaključio Trinaestu posebnu sjednicu Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 226 strana, tonski i video-zapis Trinaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***